

		ZÁPISNICA 





Akcia: PZ Bratislava-Rusovce, Kovácsová ulica, Cintorín Rusovce, Pohrebná kaplnka r. Henckel von Donnersmarck (Dom smútku), vypracovanie Inventarizácie pamiatkovo hodnotných prvkov (pamiatkovej dokumentácie) – prezentácia výsledkov výskumných prác
Dňa: 6.2.2026

Prítomní: 
PhDr. Zuzana Zvarová – MÚOP (spracovateľka pamiatkovej dokumentácie)
Ing. Jozef Tóth – vedúci oddelenia investícií, Marianum - Pohrebníctvo mesta Bratislavy (správca)
Mgr. Ing. arch. Soňa Ščepánová – Marianum - Pohrebníctvo mesta Bratislavy (správca)
Mgr. Natália Ferusová – KPÚ Bratislava (metodik obnovy)


Záznam priebehu:
1. Obhliadka sa uskutočnila na základe podnetu spracovateľky pamiatkovej dokumentácie za účasti zástupcov správcu a KPÚ Bratislava na mieste.
2. Spracovateľka pamiatkovej dokumentácie prítomným podrobne a odborne prezentovala výsledky výskumných zistení, týkajúcich sa stavby kaplnky ako aj jej vybraných pamiatkovo hodnotných prvkov a častí. 
3. Okrem iného informovala spracovateľka pamiatkovej dokumentácie prítomných, že na základe historickej výkresovej dokumentácie, ktorá sa zachovala k stavbe kaplnky, bola jej strešná krytina šablónová, štvorcová, diagonálne uložená, pravdepodobne eternitová. Na základe tohto zistenia odporúča KPÚ Bratislava uplatniť ako novú strešnú krytinu na kaplnke vizuálny variant eternitu, ktorým je  cementovláknitá krytina v detto proporciách (cca 30 x 30 cm, resp. 40 x 40 cm). Presný výber krytiny bude upresnený samostatným záznamom po predložení konkrétnych vzoriek.
4. Ďalej bol upresnený/dohodnutý spôsob pamiatkovej obnovy vybraných prvkov a častí stavby kaplnky formou reštaurátorskej, umelecko-remeselnej alebo remeselnej obnovy. 
5. V nadväznosti na nové zistenia a po opätovnej obhliadke fasád a interiéru kaplnky prehodnotil KPÚ Bratislava potrebu vypracovania komplexného reštaurátorského výskumu fasád a interiérových stien/klenieb kaplnky a dospel k záveru, že pre účel obnovy týchto častí stavby bude postačovať vypracovanie návrhu umelecko-remeselnej obnovy, ktorému bude predchádzať sondáž povrchových úprav stien/klenieb kaplnky na overenie primárnej farebnosti a riešenia povrchovej úpravy (podľa nálezu zo sondáže bude vybraný konkrétny farebný odtieň náteru a povrchová úprava). 
6. Podmienka vypracovania reštaurátorského výskumu s návrhom na reštaurovanie je naďalej dôvodná pre prípravu a realizáciu obnovy prvkov kaplnky, ktorých obnova bude určená formou reštaurovania v spracovanej Inventarizácii pamiatkovo hodnotných prvkov.
7. Spracovanú pamiatkovú dokumentáciu predloží správca na KPÚ Bratislava k odsúhlaseniu (k vydaniu záväzného stanoviska) a bude slúžiť ako podklad k obnove kaplnky. 


Zapísala: Mgr. Ferusová
Dňa: 11.2.2026

